CELEX: 62010CJ0082
Language: el
Date: 2011-09-29
Title: Απόφαση του Δικαστηρίου (τέταρτο τμήμα) της 29ης Σεπτεμβρίου  2011. # Ευρωπαϊκή Επιτροπή κατά Ιρλανδίας. # Παράβαση κράτους μέλους - Οδηγία 73/239/ΕΟΚ - Άρθρα 6, 8, 9, 13 και 15 έως 17 - Οδηγία 92/49/ΕΟΚ - Άρθρα 22 και 23 - Πρωτασφάλιση εκτός της ασφαλίσεως ζωής - Τροποποίηση του καταστατικού ασφαλιστικού οργανισμού ως προς την αρμοδιότητα αυτού - Μη εφαρμογή της περί ασφαλίσεως, εκτός της ασφαλίσεως ζωής, νομοθεσίας της Ευρωπαϊκής Ένωσης. # Υπόθεση C-82/10.

Απόφαση του Δικαστηρίου (τέταρτο τμήμα) της 29ης Σεπτεμβρίου 2011 – Επιτροπή κατά Ιρλανδίας
      (Υπόθεση C‑82/10)
      «Παράβαση κράτους μέλους – Οδηγία 73/239/ΕΟΚ – Άρθρα 6, 8, 9, 13 και 15 έως 17 – Οδηγία 92/49/ΕΟΚ – Άρθρα 22 και 23 – Πρωτασφάλιση εκτός της ασφαλίσεως ζωής – Τροποποίηση του καταστατικού ασφαλιστικού οργανισμού ως προς την αρμοδιότητα αυτού – Μη εφαρμογή της νομοθεσίας της Ένωσης σχετικά με τις ασφαλίσεις, εκτός της ασφαλίσεως ζωής»
      1.                     Ελεύθερη κυκλοφορία των προσώπων – Ελευθερία εγκαταστάσεως – Ελεύθερη παροχή υπηρεσιών – Πρωτασφάλιση εκτός της ασφαλίσεως
            ζωής – Οδηγία 73/239 – Υποχρέωση των ασφαλιστικών εταιριών να λάβουν άδεια – Εξαίρεση ορισμένων εταιριών – Περιοριστική ερμηνεία
            (Οδηγία 73/239 του Συμβουλίου, όπως τροποποιήθηκε με την οδηγία 2005/68, άρθρα 4 και 6) (βλ. σκέψεις 42-44, 47-48)
      2.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Η κατάσταση
            κατά την εκπνοή της ταχθείσας με την αιτιολογημένη γνώμη προθεσμίας (Άρθρο 258 ΣΛΕΕ) (βλ. σκέψη 57)
      3.                     Κράτη μέλη – Υποχρεώσεις – Εκτέλεση των οδηγιών – Παράβαση – Δικαιολογητικός λόγος αντλούμενος από την εσωτερική έννομη τάξη
            – Δεν επιτρέπεται (Άρθρο 258 ΣΛΕΕ) (βλ. σκέψη 58)
      Αντικείμενο 
      
         
               Παράβαση κράτους μέλους – Παράβαση των άρθρων 6, 8, 9, 13, 15, 16 και 17 της πρώτης οδηγίας 73/239/EΟΚ του Συμβουλίου, της
                  24ης Ιουλίου 1973, περί συντονισμού των νομοθετικών κανονιστικών και διοικητικών διατάξεων που αφορούν την ανάληψη δραστηριότητος
                  πρωτασφαλίσεως, εκτός της ασφαλίσεως ζωής, και την άσκηση αυτής (ΕΕ ειδ. έκδ. 06/001, σ. 157) – Παράβαση των άρθρων 22 και
                  23 της οδηγίας 92/49/ΕΟΚ του Συμβουλίου, της 18ης Ιουνίου 1992, για τον συντονισμό των νομοθετικών, κανονιστικών και διοικητικών
                  διατάξεων που αφορούν την πρωτασφάλιση, εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ
                  (τρίτη οδηγία περί ασφαλίσεως «εκτός της ασφάλειας ζωής») (ΕΕ L 228, σ. 1) 
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Ιρλανδία, μη εφαρμόζοντας σε όλες τις ασφαλιστικές εταιρίες, κατά τρόπο πλήρη και μη συνεπαγόμενο δυσμενείς διακρίσεις,
                     τη νομοθεσία της Ένωσης σχετικά με τις ασφαλίσεις, συγκεκριμένα δε τα άρθρα 6, 8, 9, 13 και 15 έως 17 της πρώτης οδηγίας 73/239/EΟΚ
                     του Συμβουλίου, της 24ης Ιουλίου 1973, περί συντονισμού των νομοθετικών κανονιστικών και διοικητικών διατάξεων που αφορούν
                     την ανάληψη δραστηριότητας πρωτασφαλίσεως, εκτός της ασφαλίσεως ζωής, και την άσκηση αυτής, όπως τροποποιήθηκε με την οδηγία
                     2005/68/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, και τα άρθρα 22 και 23 της οδηγίας 92/49/ΕΟΚ
                     του Συμβουλίου, της 18ης Ιουνίου 1992, για τον συντονισμό των νομοθετικών, κανονιστικών και διοικητικών διατάξεων που αφορούν
                     την πρωτασφάλιση, εκτός της ασφάλειας ζωής, και για την τροποποίηση των οδηγιών 73/239 και 88/357/ΕΟΚ (τρίτη οδηγία «εκτός
                     της ασφάλειας ζωής»), όπως τροποποιήθηκε με την οδηγία 2005/68, παρέβη τις υποχρεώσεις που υπέχει από τις οδηγίες αυτές.
                  
               
            
         
                  2)
               
               
                  
               
               
                  	Καταδικάζει την Ιρλανδία στα δικαστικά έξοδα.